cyanic-selkie/wikianc huggingface dataset:
Sotakomissaari
Sotakomissaari eli sotakomisarius oli Suomessa 1878–1903 käytössä olleen yleisen asevelvollisuuden aikana kutsuntapiirien päälliköiden virkanimikkeenä. Suomen senaatti nimitti henkilöt tehtäviinsä, ja he toimivat samalla puheenjohtajina kutsuntalautakunnissa, jotka käsittelivät sotaväenottoa koskevia asioita.
Sotakomissaarin tehtävänä oli toimia kutsuntatoimiston puheenjohtajana ja julistaa toimistossa tehdyt päätökset, johtaa toimiston työskentelyä, huolehtia toimiston diaarin kirjoittamisesta ja hoitaa toimiston arkistoa. Kutsuntatoimiston päätöksenteko oli kollegista. Jos toimiston jäsenet eivät olleet asiasta yksimielisiä, niin suoritettiin äänestys, jossa enemmistön kanta voitti. Äänten mennessä tasan päätökseksi tuli puheenjohtajan kanta.
Vuonna 1885 säädettiin, että avoimiin sotakomissaarin virkoihin oli ensisijaisesti otettava upseereja, joiden oli ikänsä vuoksi täytynyt erota sotilaspalveluksesta. Kapteenit ja heitä alemmat upseerit joutuivat eroamaan vakinaisesta sotaväestä täytettyään 50 vuotta. Reservin komppanianpäälliköt erosivat 55-vuotiaina ja vakinaisen väen esiupseerit ja reservin piiriesiupseerit 60-vuotiaina. Ikärajat eivät koskeneet esikuntapäälliköitä eivätkä pataljoonankomentajia.
Ruotsin sotakomissaarit
Ruotsissa sotakomissaari oli aiemmin käytössä ollut nimitys, jota käytettiin divisioonan esikunnassa olevasta virkamiehestä tai sotakollegion jäsenestä.
Talkkari (elokuva)
Talkkari (The Wool Cap, DVD-julkaisussa The Wool Cap – talkkari) on useita eri palkintoehdokkuuksia saanut televisioelokuva vuodelta 2004. Se on uusintaversio Jackie Gleasonin vuoden 1962 elokuvasta Gigot.
Juoni
Macy esittää mykkää ja äksyä talonmies Gigotia, joka asuu erään New Yorkissa sijaitsevan kerrostalon kellarissa apinansa kanssa, joka joutuu tahtomattaan nuoren tytön, Loun huoltajaksi.
Sundannakkeli
Sundannakkeli (Sitta azurea) on nakkelien heimoon kuuluva varpuslintu.
Ferry Graf
Ferry Graf (14. joulukuuta 1931 Ternitz – 26. heinäkuuta 2017 Jyväskylä) oli itävaltalaissyntyinen suomalainen laulaja. Hän edusti Itävaltaa vuoden 1959 Eurovision laulukilpailussa kappaleella ”Der K und K Kalypso aus Wien”. Se sai neljä pistettä ja sijoittui jaetulle yhdeksännelle sijalle tasapistein ruotsalaisen Brita Borgin kappaleen kanssa.
Sundannakkeli
Levinneisyys
Sundannakkelia tavataan Malakan niemimaalla, Sumatralla ja Jaavalla. Lajin on raportoitu olevan melko yleinen tai yleinen. Se on luokiteltu elinvoimaiseksi.
Ferry Graf
Graf esiintyi vuonna 1969 ZDF Hitparaden -musiikkiohjelmassa.
Graf muutti Suomeen 1970-luvulla ja perusti oman yhtyeen. Hän sai myös Suomen kansalaisuuden.
Kaldoaivin erämaa
Kaldoaivin erämaa on yksi Lapin kahdestatoista erämaa-alueesta. Alue sijaitsee Inarissa ja Utsjoella, mutta tietön alue jatkuu myös Norjan puolelle. Kaldoaivi on Suomen suurin erämaa: sen pinta-ala on 2 924 neliökilometriä eli noin 57 prosenttia koko Utsjoen pinta-alasta. Alue on perustettu vuonna 1991 ja sitä hoitaa Metsähallitus.
Männikjärv
Männikjärv (myös Männikjärv, Männikujärv) on Virossa Jõgevamaan Jõgevan kunnassa Tooman kylässä sijaitseva luonnollinen järvi.
Kaldoaivin erämaa
Erämaa rajautuu lounaassa Sammuttijängän-Vaijoenjängän soidensuojelualueeseen.
Männikjärv
Maantietoa
Järven länsipuolella kohoaa Männikjärve raba ja koilispuolella Tooman kylän peltoinen mäki. Järven pinta-ala on 17 hehtaaria ja se on 550 metriä pitkä ja 450 metriä leveä. Siihen laskee yksi kokoava oja, johon laskevat suoalueen kuivausojat sekä Suur Linajärven ja Väike Linajärven yhteinen laskuoja. Järven eteläpuolella kulkee Tooma kraavi, johon myös Männikjärven laskuoja yhtyy. Tooma kraavi jatkaa sitten länteen ja se yhtyy Põltsamaa jõgeen parin kilometrin päässä järvestä. Joki laskee Endlan järveen. Männikujärven valuma-alueen laajuus on vain 1,1 neliökilometriä. Järvi on luodattu ja sen keskisyvyys on 2 metriä ja suurin syvyys 3 metriä. Järven laskennalliseksi tilavuudeksi voidaan määrittää 0,00035 kuutiokilometriä eli 0,35 miljoonaa kuutiometriä. Järven rantaviivan pituus on 1,7 kilometriä ja se on metsäisenä autio.
Kaldoaivin erämaa
Luonto
Kaldoaivi on pääosin tunturikoivua kasvavaa ylänköä 200–300 metriä merenpinnan yläpuolella. Kallioperä muodostuu pääosin happamia gneissejä ja liuskeita, mikä tekee alueesta kasvillisuudelle haasteellisen. Merkittävä poikkeus on gabrosta ja muista ultraemäksisistä kivilajeista muodostuva Čuomasvárri, jonka alueella kasvi- ja eläinlajisto on alueelle poikkeuksellinen. Maaperä on pääosin moreenia. Erämaa-alueen poikki kulkee pohjois-eteläsuunnassa loivapiirteinen ja muusta ylängöstä verraten heikosti erottuva Gálddoaivin-Guorboaivin tunturiselänne, joka on lähes kauttaaltaan puutonta, joskin vaivaiskoivun värittämää paljakkaa. Korkein kohta on 443 metrin korkeuteen ulottuva Guorboaivi.
Männikjärv
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu.
Kaldoaivin erämaa
Luonto
Alueella on erittäin runsaasti järviä ja lampia sekä jokia ja puroja. Suurimmat järvet ovat erämaan eteläreunalla sijaitsevat Iijärvi ja Pautujärvi. Muita merkittävän kokoisia järviä ovat Jullamojärvi, Johttijärvi, Vetsijärvi, Stuorát Duolbajávri sekä Stuorát Golmmesjávri. Merkittävimmät joet ovat alueen etelärajalla virtaava Näätämöjoki ja sen latvajoki Vaijoki sekä Tenoon laskevat Ylä-Pulmankijoki ja Vetsijoki. Kaikki Kaldoaivin erämaa-alueen vedet laskevat Jäämereen. Vetsijoki ja Ylä-Pulmankijoki ovat erämaassa paikoin uurtaneet itsensä jyrkkäreunaiseen kanjoniin, ja ennen laskemistaan Pulmankijärveen Ylä-Pulmankijoki vielä meanderoi voimakkaasti. Jääkauden muodostumista harjuja ja drumliineja on yleisesti. Lähellä Silisjoen ja Näätämöjoen yhtymäkohtaa on Látnabuolža-niminen laaja kames-maasto.
Männikjärv
Järven luokittelu ja ekologia
Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi (, KM). Silloin järven veden kalkkipitoisuus on joko keskikorkea tai korkea ja se on rehevöitynyt. Järven vedessä on myös korkea humuspitoisuus.
Andromeda II
thumb|350px|Galaksit [[Andromeda I, Andromeda II ja Andromeda III sijaitsevat kaavion keskustasta kaakkoon]] Andromeda II on kääpiösferoidigalaksi Andromedan tähdistössä. Se kuuluu Paikalliseen ryhmään ja on Andromedan galaksin satelliittigalaksi. Koska galaksi sijaitsee myös lähellä Kolmion galaksia, on ollut epäilyjä siitä, että kumman galaksin satelliittigalaksi Andromeda II on. Galaksi sijaitsee 2,2 miljoonan valovuoden päässä Maasta.
Kaldoaivin erämaa
Luonto
Suot ovat ohutturpeisia ja monilla soilla on turvekerroksen lävistäviä kiviä. Erämaassa on runsaasti palsasoita, etenkin Vetsijärven ympäristössä. Korkeimmat alueelta mitatut palsakummut ovat nelimetrisiä. Erämaan eteläosissa ja soidensuojelualueella suot ovat lähinnä aapoja. Routa on monin paikoin merkittävin maastoa muokkaava tekijä ja avosoiden vähälumisina pysyvillä reunamilla on laajoja routimisen aiheuttaman mekaanisen rasituksen vuoksi puuttomana pysyviä ”routamaita”.
Männikjärv
Luontoarvoja
Järvi kuuluu laajaan Endlan luonnonsuojelualueeseen. Männikjärvellä on opastetut pitkospuut (2,2 kilometriä) ja lintutorni. Reitti kulkee järven ympäri metsässä sekä sen takana suoalueella.
Kaldoaivin erämaa
Kasvillisuus
Mäntymetsän raja kulkee jotakuinkin erämaa-alueen etelärajalla. Likimain Iijärven pohjoispään korkeudelle saakka mäntyä esiintyy yksittäispuina koivujen joukossa. Pulmankijärven eteläpuolella Ylä-Pulmankijokilaaksossa on noin kilometrin levyinen ja kolme kilometriä pitkä männyn erillisesiintymä, Beahceguolbba, joka lienee jäänyt eristyksiin atlanttisen lämpökauden päätyttyä. Muutoin alueen puusto on tunturikoivikkoa. Merkittävä osa erämaa-alueen maapinta-alasta on puutonta paljakkaa. 1960-luvulla tapahtunut tunturimittarin massaesiintymisen jäljiltä Kaldoaivissa on edelleen laajoja pystyynkuolleita ja vähitellen lahoavia tunturikoivikoita.
Tyypillistä aluskasvillisuutta ovat metsäisemmillä alueilla variksenmarja ja mustikka, paljakalla variksenmarja, kurjenkanerva, riekonmarja sekä vaivaiskoivu. Tunturien lakialueilla on omanlaistaan lajistoa, kuten tunturivihvilä, tähkäpiippo ja uuvana. Kaldoaivin erämaassa sijaitsevat pensaskanervan ja valkopärskäjuuren Suomen ainoat luonnonvaraiset esiintymät, joskin pensaskanervan kasvustot ulottuvat jonkin verran myös erämaa-alueen rajauksen ulkopuolelle. Kaldoaivin alueelta tavattuja kasviharvinaisuuksia ovat myös suikeanoidanlukko, pohjannoidanlukko, pohjannokkonen, sukassara, tundrasara, tunturinuppisara, nyylähaarikko, lapinesikko ja lapinalppiruusu.
Čuomasvárrin ympäristöstään selvästi poikkeava, ultraemäksinen kallioperä tarjoaa kasvupaikan sellaisille lajeille kuin sini-, kulta-, pahta-, mätäs-, nuokku- ja purorikko, lapinvuokko, verkkolehtipaju, kalliosara, soukkasara, lapinnätä sekä valkokämmekkä. Osa näistä lajeista on kalkinvaatijoita, joita ei tavata missään muualla Inarin Lapin alueella.
Eläimistö
Erämaan runsaimmat pesimälinnut ovat niittykirvinen, lapinsirkku, järripeippo, pajulintu ja urpiainen. Etenkin palsasoilla pesivät liro, suokukko, kapustarinta ja tunturikihu. Iijärven ympäristössä kaakkurikanta on Suomen tihein. Kaldoaivin erämaa on punakuirin, lapinsirrin, allin ja mustalinnun merkittävin pesimäalue Suomessa ja pilkkasiiven merkittävin pesimäalue Lapissa. Erämaassa pesivät myös tunturihaukka ja maakotka. Tunturipöllön pesintöjä on todettu muutamia. Karujen talviolojen vuoksi talvilinnustoon kuuluvat lähinnä korppi ja riekko sekä vähemmissä määrin kiiruna, lapintiainen, maakotka ja tunturihaukka.
Alueelta tunnetaan yli 50 vanhaa naalin pesää, mutta yhtään pesintää ei ole todettu 1990-luvun puolivälin jälkeen ja muutoinkin naalikanta on huvennut korkeintaan kymmeniin yksilöihin. Suurpedoista Kaldoaivissa tavataan yleisimmin ahmaa, ja ilves on mahdollisesti yleistymässä. Susi ja karhu ovat satunnaisia vierailijoita. Hirvikanta on suhteellisen pieni, mutta laji on yleistymään päin. Metsäjänis on yleinen, joskin harvalukuinen ja esiintyy koko alueella. Tunturisopulia tavataan huippuvuosien ulkopuolella hyvin harvoin, mutta sillä oletetaan kuitenkin olevan vakituinen populaatio alueella. Sen sijaan punamyyrä, harmaakuvemyyrä, peltomyyrä ja lapinmyyrä ovat yleisiä. Poroja erämaa-alueella laiduntaa noin 10 000 yksilöä.
Kaldoaivin erämaa-alueen laajimmin levinnyt kalalaji on taimen, minkä lisäksi siikaa esiintyy useimmissa vesistöissä. Osa siikapopulaatioista on istutusten tulosta, mikä on paikoin vahingoittanut luontaista kalakantaa. Näätämöjoki on merkittävä lohijoki aina Iijärvelle ja Vaijokeen saakka, minkä lisäksi lohia nousee erämaan alueelle useissa Tenoon laskevissa joissa. Näätämön sivuhaarassa, Silisjoessa, on oma lohikantansa. Nieriä viihtyy etenkin latvavesistöissä ja myös sitä on pyritty paikoin siirtoistuttamaan alkuperäisen kannan taannuttua. Harjusta tavataan yleisesti virtavesien lisäksi myös järvissä ja made on levinnyt lähes kaikkiin vesistöihin. Myös hauki on vesistöissä yleinen. Ahven on harvinaisempi, mutta muutamissa järvissä se on ainoa kalalaji.
Kaldoaivin tyypillistä perhoslajistoa ovat lapinverkkoperhonen, lapinnokiperhonen, pohjanhopeatäplä, tundrahopeatäplä ja paljakkakylmänperhonen, metsäpohjanmttari, tunturipunatäplä, tuhkapaljakkayökkönen, tunturikangasyökkönen, paljakkakangasyökkönen ja jäkälänopsayökkönen. Pienet taigakirjokääriäiset ja korpikirjokääriäiset voivat olla keskikesällä hyvin runsaslukuisia. Harvinaisempia ovat lapinkeltaperhonen, ruijannokiperhonen sekä Čuomasvárrin erikoisuus pörhönopsayökkönen. Ludelajeista pohjoisia erikoisuuksia ovat pohjankaitalude ja kätköjänölude. Hämähäkeistä tunturipaljakalla viihtyy Pardosa lapponica ja -koivikoissa Pardosa hyperborea. Muun räkän ohessa seudun poroja ahdistelevat porokiiliäinen sekä poronnenäsaivartaja. Näätämöjoessa on pieni jokihelmisimpukkakanta. Pohjoisena erikoisuutena monissa seudun pikkulampareissa elää Polyartemia forcipata -lehtijalkaisäyriäisiä.
Kaldoaivin vaellusreittejä
Alue on tietön, mutta sinne ulottuu useita paikallisten asukkaiden aktiivisesti käyttämiä kulku-uria. Erämaassa on merkittyjä vaellusreittejä, yksi melontareitti sekä muutama moottorikelkkaura. Vaellusreittien varrella on Metsähallituksen ylläpitämiä autiotupia.
Nimi
Nimi Kaldoaivi on mukaelmasuomennos alueen nimikkotunturin pohjoissaamenkielisestä nimestä Gálddoaivi. Nimen etymologia on sikäli epäselvä, että alkuosan Gáldd- tulee joko pohjoissaamen lähdettä merkitsevästä sanasta gáldu tai kuohitsemista merkitsevästä sanasta gáldet, joskin inarinsaamenkielinen vastine Kaaldduáivi viittaa enemmän jälkimmäiseen tulkintaan. Päätä merkitsevä oaivi puolestaan on pyöreälakinen tunturi. Nimi on ollut käytössä jo 1744–1746 julkaistussa norjalaisessa kartassa muodossa Galdoive.
Andromeda IV
thumb|250px|Andromeda IV WikiSkyssä Andromeda IV on mahdollinen epäsäännöllinen galaksi Andromedan tähdistössä. Sen uskotaan Paikalliseen ryhmään ja olevan Andromedan galaksin satelliittigalaksi. Galaksin löytämistä ei ole varmistettu, ja on mahdollista, että se on vain pallomainen tähtijoukko.
Blackout Whiteout
Blackout Whiteout on suomalaisen doom metal -yhtye Hanging Gardenin neljäs studioalbumi, joka julkaistiin 25. syyskuuta 2015 levymerkillä Lifeforce Records. Yhdysvalloissa albumi julkaistiin 16. lokakuuta 2015
USS George Washington (SSBN-598)
USS George Washington (runkonumero SSBN-598) oli Yhdysvaltain laivaston George Washington -luokan strateginen ydinsukellusvene.
True Detective
True Detective on yhdysvaltalainen rikosdraamasarja, jonka on luonut Nic Pizzolatto. True Detective alkoi HBO-kanavalla 12. tammikuuta 2014. Suomessa C More -kanava esitti sarjaa samanaikaisesti ja se oli saatavilla HBO Nordic -palvelussa. Yle TV2 aloitti sarjan esittämisen 9. tammikuuta 2015. True Detective on antologiasarja eli sen jokainen tuotantokausi sisältää eri näyttelijät ja henkilöt. Sarjan ensimmäinen kausi kertoo kahdesta rikosetsivästä, jotka tutkivat Louisianan osavaltiossa, Yhdysvalloissa 17 vuoden ajan tapahtuneita murhia, joihin liittyy uskonnollinen yhteisö. Sarjan toinen tuotantokausi sijoittuu Kaliforniaan ja sen esittäminen alkoi Yhdysvalloissa 21. kesäkuuta 2015. Kolmas tuotantokausi sijoittuu Ozarkvuorille ja sen esittäminen alkoi 13. tammikuuta 2019.
USS George Washington (SSBN-598)
Valmistus
Alus tilattiin General Dynamics Electric Boat Divisionilta Grotonista Connecticutista, missä köli laskettiin 1. marraskuuta 1958 nimellä USS Scorpion (SSN-589). Aluksen runkoa pidennettiin lisäämällä siihen ohjusosasto ja alus nimettiin uudelleen USS George Washingtoniksi. Alus laskettiin vesille 9. kesäkuuta 1959 kumminaan Robert B. Andersonin puoliso ja liitettiin laivastoon vielä samana vuonna 30. joulukuuta ensimmäisenä päälliköinään James B. Osborn ja John L. From Jr.
True Detective
True Detective on menestynyt arvostelijoiden keskuudessa hyvin ja sitä on kehuttu muun muassa sävykkäästä dialogista, yksityiskohtaisesta tarinankerronasta ja näyttelijöiden mainioista suorituksista. Sarja on voittanut muun muassa viisi Emmy-palkintoa, yhden TCA-palkinnon ja yhden Critic’s Choice -palkinnon.
USS George Washington (SSBN-598)
Palvelus
Ensimmäisenä uuden luokan ballistisin ohjuksin varustettuna aluksena George Washington lähti 28. kesäkuuta 1960 Grotonista Cape Canaveraliin Floridaan, jossa siihen siirrettiin kaksi kiinteää polttoainetta käyttävää Polaris-ohjusta. Aluksen siirryttyä Atlantin ohjuskoeampuma-alueelle mukanaan tarkkailijana Polaris-sukellusveneohjelman johtaja kontra-amiraali William Raborn se teki 20. heinäkuuta ensimmäisen onnistuneen Polaris-ohjuksen laukaisun pinnan alta.
True Detective
Tuotanto
HBO tilasi sarjan ja sen kahdeksan jaksoa huhtikuussa 2012. Sarjan loi Nic Pizzolatto, joka on myös käsikirjoittanut kaikki ensimmäisen tuotantokauden jaksot. Cary Fukunaga ohjasi kaikki ensimmäisen kauden jaksot ja toimii myös sarjan tuottajana.
Kehitys
Sarjan luoja Nic Pizzolatto aloitti fiktion kirjoittamisen ja julkaisi romaanin Galveston vuonna 2010. Seuraavana vuonna hänet palkattiin Jälkiä jättämättä -televisiosarjan käsikirjoittajaksi. Hän oli jo alkanut kirjoittaa True Detectiveä ja hänen tarkoituksenaan oli julkaista se kirjana, mutta huomasi myöhemmin, että se sopisi paremmin televisioon. Pizzolatto esitteli Galvestonia päättäjille ja kesän 2010 aikana hän kirjoitti kuusi käsikirjoitusta, joista yksi oli The Long Bright Dark -jakson 90-sivuinen käsikirjoitus. Pian tämän jälkeen hän teki sopimuksen HBO:n kanssa mahdollisesta televisiopilotista. Pizzolatto kirjoitti kauden 550-sivuisen käsikirjoituksen kolmessa kuukaudessa.
USS George Washington (SSBN-598)
Palvelus
Alus sai koeajot päätökseen 30. elokuuta, jonka jälkeen se siirrettiin telakalle havaittujen vikojen korjaamiseksi. Alus palasi palvelukseen 28. lokakuuta siirtyen Charlestoniin Etelä-Carolinaan kuormatakseen ensimmäisen kerran kaikki 16 Polaris-ohjusta, minkä jälkeen se oli valmis ensimmäiseen operatiiviseen purjehdukseen.
True Detective
Kehitys
Alejandro González Iñárritun piti alun perin ohjata ensimmäisen kauden jaksot, mutta hän oli tekemässä elokuvaa Birdman (2014), eikä ollut käytettävissä. Hänen sijaansa Pizzolatto pyysi ohjaajaksi Cary Joji Fukunagaa, jonka hän tunsi ennestään. Ennen kuvausten alkamista Fukunaga teki taustatyötä tutustumalla Louisianan poliisivoimiin.
Andromeda V
Andromeda V on kääpiösferoidigalaksi Andromedan tähdistössä. Se kuuluu Paikalliseen ryhmään ja on Andromedan galaksin satelliittigalaksi. Galaksin metallipitoisuus on keskimäärin korkeampi kuin muissa Paikallisen ryhmän galakseissa.
True Detective
Roolijako
Matthew McConaughey ja Woody Harrelson valittiin rooleihinsa keväällä 2012. Valinnoista uutisoitiin huhtikuussa 2012, mutta kaksikko oli jo valittu ennen kuin sarja esiteltiin HBO:lle. McConaughey esittää Rustin Cohlea, hyvin älykästä rikosetsivää, joka kutsuu itseään realistiksi, vaikkakin filosofisessa merkityksessä hän on pessimisti. Hänelle tarjottiin ensin Martin Hartin roolia, mutta hän vaati saada näytellä Cohlea. McConaughey kirjoitti hahmostaan 450-sivuisen analyysin, joka käsittelee Cohlen elämää sen eri vaiheissa. Hän kertoi, että vuoden 1995 Cohle välttelee keskustelemista muiden kanssa, koska hän ”yrittää pitää itsensä kasassa” ja hän turvautuu murhajuttuun ”selviytyäkseen... koska se auttaa häntä olemaan tappamatta itseään”. Seitsemän vuotta myöhemmin vuonna 2002, Cohle turvautuu yhä juttuun, koska se on ”hänen oljenkortensa”, mutta epäonnistuneen perhe-elämän yrityksen jälkeen hän ”alistuu taas luonteelleen.” Vuonna 2012 Cohle on ”elänyt kauemmin kuin olisi toivonut” ja hän ”painii paholaisen kanssa joka päivä ja tajuaa, että [elämä] saattaa kestää paljon kauemmin kuin hän haluaisi.”
USS George Washington (SSBN-598)
Palvelus
Alus saapui 21. tammikuuta 1961 New Londoniin Connecticutiin. Aluksen miehistö vaihdettiin ja se lähti 14. helmikuuta takaisin merelle. Alus saapui 25. huhtikuuta Holy Lochiin Skotlantiin, josta käsin se teki useita partiomatkoja, kunnes se palasi polttoaineen vaihtoon 1964 Electric Boat Companylle Grotoniin.
Palattuaan palvelukseen 1965 alus jatkoi partiomatkojaan ja se palveli tehtävässä seuraavat parikymmentä vuotta. Alus poistettiin palveluksesta 24. tammikuuta 1985 ja se siirrettiin Puget Soundin laivastontelakalle Bremertoniin Washingtoniin romutettavaksi. Sen kierrätys saatiin päätökseen 30. syyskuuta 1998.
True Detective
Roolijako
Harrelson sai Martinin roolin McConaugheyn suosituksesta. Hän hakeutui projektiin osin kollegoidensa vuoksi: ”Rakastan Matthew'ta. Hän on kuin veljeni. Hän on uskomaton tyyppi. Rakastan myös Michelleä [Monaghan]. Olen tuntenut hänet jo vuosia. Cary [Fukunaga] on loistava ohjaaja. Nic [Pizzolatto] kirjoitti ilmiömäisen käsikirjoituksen, jota ei voinut laskea käsistään. Hänen kirjoittamansa teksti on niin ällistyttävää.” Michelle Monaghan valittiin näyttelemään naispääosaa, Martin Hartin vaimoa Maggiea. Hän kiinnostui True Detectivestä tutustuttaan käsikirjoituksessa henkilöhahmonsa kehityskaareen. Michael Potts näytteli rikosetsivä Maynard Gilbough'ta ja Tory Kittles hänen työpariaan Thomas Papaniaa.
Dinoterbi
Dinoterbi (C10H12N2O5) on dinitrofenolijohdannaisiin kuuluva orgaaninen yhdiste. Yhdistettä voidaan käyttää rikkaruohomyrkkynä. Yhdisteen käyttö on kuitenkin kielletty useassa maassa sen myrkyllisyyden vuoksi. Esimerkiksi Euroopan unionin alueella dinoterbin käyttö kiellettiin vuonna 2006.
True Detective
Roolijako
Pizzolatto teki cameon baarimikkona jaksossa Who Goes There. Kohtaukseen on piilotettu myös pääsiäismuna, kun Harrelsonin roolihahmo kysyy häneltä ”miksi pakotat minut sanomaan tätä paskaa?” Pizzolatto käsikirjoitti jakson ja kirjaimellisesti pakottaa Marty Hartin sanomaan vuorosanansa.
Werner Mölders
Elämäkerta
Mölders syntyi Gelsenkirchenissä Westfalenissa. Hänen isänsä kaatui ensimmäisessä maailmansodassa Ranskassa luutnanttina.
Rauno Nieminen (erotuomari)
Rauno ”Ransu” Nieminen (3. kesäkuuta 1933 Pohjois-Pirkkala – 19. helmikuuta 2020) oli suomalainen kansainvälisen tason erotuomari sekä koripallossa että jalkapallossa.
Werner Mölders
Elämäkerta
Mölders pestautui armeijaan 1. maaliskuuta 1931 ja palveli ensin jalkaväessä. Vuonna 1934 hän liittyi Luftwaffeen ja yleni kapteeniksi. Hän otti osaa Espanjan sisällissotaan Adolf Gallandin komentaman Jagdgruppe 88:n lentueenpäällikkönä. Mölders saavutti Espanjassa 14 ilmavoittoa, eniten Legion Condorin lentäjistä. Toisessa maailmansodassa hän otti osaa taisteluun Ranskasta, jossa ansaitsi rautaristin ritariristin. Mölders ammuttiin alas ja hän vietti lyhyen aikaa ranskalaisten sotavankeudessa.
Dinoterbi
Ominaisuudet
Huoneenlämpötilassa dinoterbi on vaaleankeltaista kiteistä ainetta. Yhdiste on käytännöllisesti katsoen veteen liukenematonta, mutta liukenee moneen orgaaniseen liuottimeen kuten etanoliin. etyyliasetaattiin, sykloheksaaniin ja dimetyyliformamidiin.
Rauno Nieminen (erotuomari)
Niemisen erotuomariuran huipentumat osuivat jalkapallossa kansainvälisiin tuomarointivuosiin 1972–1974 ja koripallossa tämän jälkeisellekin ajalle (kansainvälinen tuomari 1973–1983). Jalkapallon Palloliiton vaatimuksesta Niemisen oli valittava laji, jonka parissa hän jatkaisi tuomarointia. Nieminen valitsi koripallon ja tuomitsi siinä vuosina 1964–1984 yhteensä 270 miesten SM-sarjaottelua. Hänen vaikutuksensa ansiosta puhuttiin myös ”Tampereen koulukunnasta” tai ”Niemisen klaanista”. Koripallossa hän toimi myös erotuomarikouluttajana ja tuomitsi talkoolaisena lukuisia junioriotteluita ja muun muassa Delfin Basket -turnauksessa.
Werner Mölders
Elämäkerta
Mölders osallistui myös taisteluun Britanniasta. Hän haavoittui lievästi ja oli Britannian taistelujen loppuun mennessä saanut 55 ilmavoittoa. Mölders siirrettiin itärintamalle operaatio Barbarossan alettua. Hän pudotti 27 neuvostokonetta 28 päivässä. Hänen ilmavoittojensa kokonaismäärä kohosi itärintamalla 101:een 15. heinäkuuta 1941. Mölders ylennettiin tämän jälkeen everstiksi ja hävittäjien tarkastajaksi. Lisäksi hänet määrättiin lentokieltoon asemansa takia. Möldersin sanotaan kuitenkin lentäneen epävirallisesti ja ampuneen näillä lennoilla alas noin 30 neuvostokonetta.
Dinoterbi
Ominaisuudet
Dinoterbi on selektiivinen herbisidi ja sen vaikutusmekanismi perustuu oksidatiivisen fosforylaation häirintään. Yhdiste on monien muiden dinitrofenolien tavoin hyvin myrkyllinen myös nisäkkäille. Aineen aiheuttaman myrkytyksen oireita ovatn muun muassa huonovointisuus, ruumiinlämmön kohoaminen, hikoilu, rauhattomuus, jano ja nopean hengitys.
True Detective
Kuvaukset
True Detective piti alun perin kuvata Arkansasissa, mutta Pizzolatto valitsi myöhemmin eteläisen Louisianan hyödyntääkseen alueelle tunnusomaista maisemaa, joka hänen mielestään kuvasi silmäänpistävästi paradoksia. Ensimmäisen kauden kaikki jaksot kuvattiin kinofilmille ja kuvaukset kestivät 100 vuorokautta yhteenmenoon. Ulkoilmakohtauksia sarjan ensimmäiseen jaksoon kuvattiin sokeriruokopellolla lähellä Erathia Louisianassa. Pelto esitti rikospaikkaa, josta päähenkilöt löytävät kuolleen naisen. Fukunaga värväsi Adam Arkapaw'n, joka oli aiemmin ollut Top of the Lake -sarjan kuvaajana, ja käytti kohtauksessa niukkaa valaistusta. Louisianan sääolot tekivät kuvausvälineistön liikuttamisen vaikeaksi, suureksi osin sateen aiheuttaman mudan vuoksi. Kuvausryhmä kohtasi paikan päällä myös kaikenlaisia eläimiä, kuten vesimokkasiinikäärmeitä ja 180 senttimetriä pitkän alligaattorin. Lisäksi äänekkäät matkijalinnut pyrittiin pitämään poissa kuvauspaikoilta petolintujen, kuten pöllöjen ja haukkojen avulla. Sarjan lavastajat rakensivat Seeing Things -jakson lopussa esiintyvän kirkon raunion alusta alkaen. Myös Reggie Ledoux'n metamfetamiini-laboratorio jaksossa The Secret Fate of All Life rakennettiin sarjaa varten.
Rauno Nieminen (erotuomari)
Nieminen oli ammatiltaan opinto-ohjaaja. Hän työskenteli pitkään Sampolan koulussa ja tätä ennen opettajana Mouhijärvellä, Teiskon Padustaipaleella ja Pyynikillä. Hänen perheeseensä kuuluivat elämänkumppani Leena ja Niemisen aiemmasta avioliitosta kaksi lasta. Poika Juha-Petri Nieminen on myös tuominnut koripalloa miesten pääsarjatasolla.
Dinoterbi
Valmistus ja käyttö
Dinoterbiä voidaan valmistaa nitraamalla 2-tert-butyylifenolia.
Werner Mölders
Perhe ja kuolema
Mölders avioitui Luise Baldaufin kanssa 13. syyskuuta 1941 ja sai tämän kanssa tyttären, Verenan, jota ei kuitenkaan ehtinyt nähdä. 22. marraskuuta Mölders kuoli lento-onnettomuudessa lähellä Breslauta ollessaan matkalla ystävänsä Ernst Udetin hautajaisiin. Mölders ei itse lentänyt onnettomuuskonetta vaan oli koneessa matkustajana. Koneen hätälaskussa kaksi koneessa olleista säilyi hengissä, kolme kuoli. Onnettomuustutkinnan mukaan Mölders ei ollut käyttänyt turvavyötä koneessa matkustaessaan, vaikka se olisi saattanut pelastaa hänen henkensä hätälaskussa. (Braatz 2009, s. 350–351.)
Andromeda I
thumb|350px|Galaksit Andromeda I, [[Andromeda II ja Andromeda III sijaitsevat kaavion keskustasta kaakkoon]] Andromeda I on kääpiösferoidigalaksi Andromedan tähdistössä. Se kuuluu Paikalliseen ryhmään ja on Andromedan galaksin satelliittigalaksi. Galaksi sijaitsee 2,4 miljoonan valovuoden päässä Maasta. Andromeda I löydettiin vuonna 1970. Myöhemmin Hubble-avaruusteleskooppi kuvasi sen.
Dinoterbi
Valmistus ja käyttö
Dinoterbiä käytetään tai on käytetty rikkaruohomyrkkynä viljakasvien, herneiden ja papujen ja sinimailasen viljelillä. Se on dinosebiä selektiivisempi ja vähemmän altis ilmaston vaikutuksille, minkä vuoksi se sopii dinosebiä paremmin viljojen rikkakasvien torjuntaan. Yhdiste levitetään viljelmille emulsiona.
True Detective
Toinen tuotantokausi
Nic Pizzolatto on kertonut, että sarjan toisella kaudella on kolme uutta päähenkilöä. Pizzolatto on kertonut myös, että toisen tuotantokauden tapahtumapaikka on Kalifornia.
Kolmas tuotantokausi
Kolmas tuotantokausi sijoittuu Ozarkvuorille. Pääroolia, rikostutkija Wayne Haysia näyttelee Mahershala Ali. Muissa päärooleissa ovat Carmen Ejogo, Stephen Dorff, Scoot McNairy ja Ray Fisher.
Vaikutteet
Sarja on saanut suurimmat vaikutteensa Robert W. Chambersin novellikokoelmasta Keltainen kuningas (1895). Kauhuklassikon ja sarjan yhteys huomattiin ensin The Wall Street Journal -sanomalehdessä, minkä jälkeen sarjan innokkaimmat katsojat alkoivat seurata yhtäläisyyksiä tarkemmin. Pizzolatton muihin vaikuttajiin lukeutuvat Stephen King ja Raymond Chandler, jotka ovat myös ottaneet mallia Chambersin töistä. Samankaltaisuudet Thomas Ligottin teoksen The Conspiracy Against the Human Race (2010) kanssa saivat jotkut syyttämään Pizzolattoa plagioinnista.
Andromeda III
thumb|350px|Galaksit [[Andromeda I, Andromeda II ja Andromeda III sijaitsevat kaavion keskustasta kaakkoon]] Andromeda III on kääpiösferoidigalaksi Andromedan tähdistössä. Se kuuluu Paikalliseen ryhmään ja on Andromedan galaksin satelliittigalaksi. Galaksi sijaitsee 2,44 miljoonan valovuoden päässä Maasta. Galaksin löysi Sidney van den Bergh vertailemalla ottamiaan valokuvia vuosien 1970 ja 1971 välillä.
True Detective
Vaikutteet
True Detectiven suosio nosti kirjan bestseller-listoille. Kirja käännettiin myös ensi kertaa suomeksi. Suomennos ilmestyi marraskuussa 2014. The King in Yellow kirjalla ei ole voimassa olevia tekijänoikeuksia ja se on saatavilla ilmaiseksi internetissä.
Arvostelut
Sarja on saanut arvostelijoilta ylistävän vastaanoton. Helsingin Sanomien Pertti Avola kuvaili sarjan ensimmäistä tuotantokautta vangitsevaksi ja koukuttavaksi. Iltalehden Kari Melart kutsui sarjaa mestariteokseksi ja yhdeksi vaikuttavimmista televisiotuotannoista kautta aikain ja kehui erityisesti Matthew McConaugheyn ja Woody Harrelsonin roolisuorituksia.
Plagiointisyyte
Mike Davis, H. P. Lovecraftille omistetun internetsivuston The Lovecraft Zinen ylläpitäjä, julkaisi elokuussa 2014 artikkelin, jossa hän syytti Nic Pizzolattoa Thomas Ligottin ja muiden kirjailijoiden plagioinnista. Hänen mielestään Rust Cohlen pessimistiset, elämän merkityksettömyyttä koskevat monologit sisälsivät lausahduksia Ligottin teoksesta The Conspiracy Against the Human Race (2010). Davis kirjoitti: ”Kirjailijat työskentelevät ankarasti tuottaakseen omaperäisiä ideoita, tarinoita ja keskusteluja, ja on epäreilua, että joku toinen pitää niitä ideoita omanaan. Hra Pizzolatto on ehdolla Emmy-palkintoon työstään True Detectivessä kun taas Thomas Ligotti ahertaa lähes tuntemattomana. Vaikka tuskailin tämän artikkelin kirjoittamisen kanssa, lopulta tunsin että moraalisesti minulla ei ole muuta vaihtoehtoa.” Artikkeli herätti keskustelua muuallakin, etenkin Redditin keskustelupalstalla.
Pizzolatto kumosi väitteet ja vastasi: ”Mitään televisiosarjassa True Detective ei ole plagioitu. Rust Cohlen ilmaisemat filosofiset ajatukset eivät edusta kenenkään yksittäisen kirjailijan ajatuksia tai ideoita; nämä ovat pikemminkin pessimistisen, antinatalistisen filosofian dogmeja, joita Arthur Schopenhauer, Friedrich Nietzsche, E. M. Cioran ja monet muut filosofit ilmaisevat.” Myös HBO jätti lausunnon koskien syytteitä: ”True Detective on erittäin omaperäinen teos, jonka tarina, juoni, henkilöt ja dialogi kuuluvat Nic Pizzolattolle. Filosofiset käsitteet ovat kaikkien, myös fiktion kirjoittajien käytössä, ja tällaisia esimerkkejä on esiintynyt aiemminkin.” HBO päätti lausuntonsa julistamalla: ”Me tuemme täysin sarjaa, sen käsikirjoitusta ja Nic Pizzolattoa .”
Väinjärv (Jussi)
Väinjärv (myös Veinjärv) on Virossa Harjumaalla Kuusalun kunnassa Koitjärven kylässä sijaitseva järvi.
Maantietoa
Järvi on Võhma raban ja Kõnnu suursoon välisellä harjualueella sijaitsevien Jussin järvien pohjoisin järvi. Järven pinta-ala on 6 hehtaaria ja se on 300 metriä pitkä ja 250 metriä leveä. Sen laskuoja on kaivettuna suunnattu yhtymään Valgejõgeen parin kilometrin päässä. Suurjärvestä laskee lyhyt oja.Järvi on luodattu ja sen keskisyvyys on 2,6 metriä ja suurin syvyys 4,2 metriä. Järven laskennalliseksi tilavuudeksi voidaan määrittää 0,00015 kuutiokilometriä eli 0,15 miljoonaa kuutiometriä. Järven rantaviivan pituus on 950 metriä.
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu.
Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja se on rehevöitynyt.
Rauno Nieminen (erotuomari)
Sekä Suomen Koripalloliito että jalkapallon Palloliitto myönsivät Tampereen Osmonmäellä asuneelle Niemiselle kultaisen ansiomerkin. Nieminen kuoli 86-vuotiaana 19. helmikuuta 2020.
Katri Linna
Katri Sinikka Maaria Linna (s. 27. elokuuta 1960 Tampere) on ruotsinsuomalainen juristi ja pitkän linjan ihmisoikeuksien puolustaja. Elokuusta 2019 alkaen hän on työskennellyt yhdenvertaisuusvaltuutetun toimistossa Suomessa. Ennen sitä Linna toimi muun muassa senior legal advisorina Civil Rights Defendersissä (CRD, kansainvälinen Ruotsista käsin toimiva ihmisoikeusjärjestö), ammattiliittojen lakimiehenä, tarkkailijana ETYJin Ukrainan missiossa sekä yhdenvertaisuus- ja syrjintävaltuutettuina Ruotsissa. Linna on lisäksi tehnyt pitkän uran työoikeusjuristina.
Lapsuus, nuoruus ja opiskelu
Katri Linna on syntynyt Tampereella 27. elokuuta 1960. Hänen vanhempansa olivat Sinikka Linna (os. Turtonen) ja kansanedustaja Antti Linna. Koulua hän kävi alussa Tampereella ja sitten Helsingissä. Vuonna 1978 hän suoritti ylioppilastutkinnon Lauttasaaren yhteiskoulussa.
Heti koulun jälkeen hän lähti puoleksi vuodeksi töihin Ruotsiin, jotta hän oppisi ruotsia paremmin ja saisi säästettyä rahaa Interrailia varten. Pian hän kuitenkin päätti jatkaa opiskelua. Alussa hän opiskeli ruotsia ja taloustieteitä Uppsalan yliopistossa, mutta vaihtoi sitten pääaineensa oikeustieteeseen.
Vuonna 1986 Linna valmistui oikeustieteen kandidaattina Uppsalan yliopistosta. Sitä seuranneen auskultoinnin ohella hän suoritti loppuun taloustieteen opinnot samassa yliopistossa. Kymmenisen vuotta myöhemmin hän suoritti Leicesterin yliopistossa maisterin tutkinnon Euroopan unionin oikeudesta. Näiden lisäksi Linna on opiskellut venäjää, Venäjän ja Ukrainan historiaa, kulttuuria sekä nykypolitiikkaa.
Työ
Uransa alkuvaiheilla Linna työskenteli pankissa, kunnes aloitti auskultoinnin Västeråsin käräjäoikeudessa. Auskultoinnin jälkeen vuonna 1990 hän siirtyi juristin työtehtäviin asianajotoimistossa (Allmänna advokatbyrån Västeråsissa). Vuosina 1992–1999 Linna toimi ammattijärjestöjen LO:n ja TCO:n liittojuristina, josta hän siirtyi vuonna 1999 Ruotsin vähemmistövaltuutetun toimiston kansliapäälliköksi ja apulaisvaltuutetuksi. Linna palasi työoikeuden pariin vuonna 2003, jolloin hän oli pääjuristina toimihenkilöjärjestöissä Htf ja Sif.
Linna siirtyi työssään yhä enemmän yhdenvertaisuustehtäviin. Kuten hän totesi Helsingin Sanomien artikkelissa vuonna 2007: "Maahanmuuttajana tunnen selkärangassani, mistä syrjinnässä on kyse. Se auttaa päättämään, mitä pitää tehdä." Linna toimi Ruotsin yhdenvertaisuusvaltuutettuna ja sen edeltäjänä vähemmistövaltuutettuna vuosina 2005–2011. Linna on vaikuttanut lukuisissa Ruotsin yhdenvertaisuus- ja vähemmistölainsäädäntöä koskevissa selvityksissä. Sen lisäksi hän on luennoinut yliopistossa ihmisoikeuksista ja syrjinnästä. Linna on myös työskennellyt ETYJin Ukrainan missiossa sekä Civil Rights Defenders -nimisessä ihmisoikeusjärjestössä. Järjestön toimintaan kuuluu ihmisoikeuksien edistäminen ja ihmisoikeusaktivistien tukeminen maailmanlaajuisesti.
Elokuussa 2019 Linna palasi synnyinmaahansa Suomeen. Suomessa Linna on jatkanut pitkäjänteistä työtään yhdenvertaisemman yhteiskunnan puolesta ylitarkastajan tehtävässä Suomen yhdenvertaisuusvaltuutetun toimistossa. Julkisuudessa näkyneet työtehtävät ovat koskeneet muun muassa romaneihin , saamelaisiin , sekä somaleihin kohdistuvaa syrjintää.
DNA Kauppa
DNA Kauppa Oy (aiemmin DNA+) on DNA-konserniin kuuluva kauppaketju ja se oli Suomen laajin matkapuhelimia myyvä myymäläketju vuonna 2018. Vuonna 2018 ketjuun kuului 60 liikettä 40 paikkakunnalla.
Historia
DNA Kauppa on perustettu vuonna 2000.
Vuosina 2007 ja 2008 DNA Kaupan toimitusjohtajana toimi Erik Sylvestersson, joka siirtyi tehtävästä DNA Finlandin myynti- ja markkinointijohtajaksi. Sylvestersson toimi DNA:n jakeluketjuyrittäjänä vuodesta 2002 lähtien, mutta myi DNA Kauppa Oy:n liiketoiminnan kokonaan DNA:lle vuonna 2007.
DNA uudisti brändiään vuonna 2011, jolloin DNA Kaupan pääväriksi tuli keltainen. Ketjuun kuului 76 myymälää ympäri Suomen.
Vuonna 2014 DNA Kaupan liikevaihto oli 46,6 miljoonaa euroa, missä oli pudotusta edelliseen vuoteen verrattuna noin 64 prosenttia. Tilikauden tulos oli 11 000 euroa. Yhtiön omavaraisuusaste oli 37 prosenttia.
Maaliskuussa 2017 DNA-operaattorin kymmenestä myydyimmästä mallista puolet oli Huawein malleja ja myydyin puhelin oli Samsungin Galaxy J5. Koko vuoden myydyin puhelin oli Honor 8.
Vuonna 2018 DNA Kaupan liikevaihto oli 47,6 miljoonaa euroa ja se työllisti 57 henkilöä. Liikevaihdossa oli 0,7 prosentin nousu. Tilikauden tulos oli 293 000 euroa ja yhtiön omavaraisuusaste oli 36,5 prosenttia. Kesällä 2018 Nordea ja DNA pilotoivat iäkkäille suunnattua tablettia viidellä paikkakunnalla. Nordea järjesti digiopastustilaisuuksia ja halukkaille jaettiin esitteitä, jotka helpottivat tabletin ostoa DNA Kaupoista. Keskimääräistä suurikokoisempaan tablettiin oli asennettu valmiiksi Nordean mobiilipankki- ja tunnuslukusovellukset. Myös DNA Kaupat tarjosivat opastusta tabletin käyttöön.
Maaliskuussa 2019 DNA Kaupan 10 myydyimmän puhelimen joukossa oli kuusi Samsungia, kolme Huaweita ja sijalla 9 iPhone 7. Huawein myynti pieneni, kun Google ilmoitti toukokuussa, että se katkaisee yhteistyön Huawein kanssa. DNA Kauppa arvioi toukokuussa, ettei se aloita Huawein uusien matkapuhelinmallin myyntiä, mutta jatkaa jo julkaistujen mallien myyntiä. DNA:lla ja Huaweilla ei ole toimitusjohtaja Aavikon mukaan sopimusta, joka velvoittaisi myynnin aloitukseen. Kesäkuun puoliväliin mennessä Huawein puhelimien myynti oli alkanut elpyä. DNA Kaupassa myynti laski pahimmillaan noin puoleen aiemmasta, mutta kesäkuun myynti oli noin 30–40 prosenttia aiempaa pienempää.
Palvelut
DNA Kauppa ottaa vastaan käytettyjä puhelimia. Liikkeissä on myös myyty rajattuja eriä käytettyjä puhelimia.
Al-Ghab
thumb|Al-Ghab Syyrian kartalla. Al-Ghab on pohjoisesta etelään noin 80 kilometriä pitkä vajoama Syyrian pohjoisosassa Orontesjoen varrella. Historiallisesti soistaan tunnettu alue on otettu sittemmin 1900-luvulla maatalouskäyttöön.
Maantiede
thumb|vasen|Näkymä kohti al-Ghabia. Al-Ghabin vajoama sijaitsee Syyriassa Orontesjoen varrella Haman kaupungista luoteeseen. Sillä on pituutta noit 80 kilometriä pohjoisesta etelään ja leveyttä idästä länteen noin 15 kilometriä. Vajoamaa reunustaa idässä Zawiyavuoret ja lännessä Jabal Ansariyya. Alueen korkeus merenpinnasta on vain noni 200 metriä. Historiallsiesti soisena ja malarian vaivaamana alueena tunnettu on nykyisin kuviatettu ja suuri osa alueesta on nykyisin maatalouskäytössä.
Historia
Al-Ghab tunnettiin antiikin aikana vauraana alueena. Alueella sijaitsi seleukdien perustama Apameia ja ympäröivällä alueella kasvatettiin esimerkiksi hevosia ja seleukdien käyttämiä sotanorsuka. Osa alueesta lienee myös kuviatettu, mutta kuivatusjärjestelmän tarkemmista piirteistä tiedetään vain vähän. Sama järjestrelmä toimi kuitenkin aina keskiajalle saakka.
Väestö
Al-Ghab on nyykisin tiheään asuttua seutua. Vuonna 2010 alueen asukasluku oli erään arvion mukaan noin 300 000 ja alueella oli 134 kylää. Paikalliset kasvattavat esimerkiksi riisiä, puuvillaa, vehnää, ohraa ja sokeriruokoa.
Oravikoski
Oravikoski on kylä ja taajama Leppävirralla. Oravikoskelta on matkaa Leppävirran keskustaan 13 kilometriä ja Kuopioon 40 kilometriä. Oravikoskella on kyläkauppa nimeltä Riimin Rysä, jonka yhteydessä on myös kirpputori ja Riimin Lohen myynti.
Oravikoskella toimi vuosina 1959–1987 Outokumpu Oy:n Kotalahden nikkelikaivos. Kaivosalue oli 200 ha laajuinen ja siellä oli 77 m korkea tornikompleksi.
I Will Always Love You
I Will Always Love You on Dolly Partonin vuonna 1973 tekemä kappale, jonka hän levytti ensimmäisen kerran vuonna 1974. Whitney Houston levytti kappaleen Bodyguard-elokuvaan ja sen soundtrack-albumille. Se julkaistiin Houstonin albumin ensimmäisenä singlenä vuonna 1992 ja siitä tuli jättimenestys, jota myytiin yli 12 miljoonaa kappaletta maailmanlaajuisesti. Se on edelleen Houstonin suosituin ja menestynein kappale ja samalla yksi maailman menestyneimmistä kappaleista.
Vuonna 2019 Whitney Houstonin singlejulkaisu kappaleesta valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä. Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”I Will Always Love You” ylsi kokonaistuloksissa sijalle 34.
Kappaleen synty
Elokuvassa Bodyguard ”I Will Always Love You” on rakkauslaulu, mutta sitä ei alun perin kirjoitettu sellaiseksi. Dolly Parton oli esiintynyt kantrilaulaja Porter Wagonerin televisioshow’ssa ja myös duona Wagonerin kanssa konserteissa vuodesta 1967 lähtien ja saavuttanut vähitellen menestystä. Muutaman vuoden päästä Parton halusi siirtyä show’sta soolouralle. Lähtönsä kynnyksellä hän teki kappaleen ”I Will Always Love You” jäähyväislauluksi osoittaakseen Wagonerille arvostustaan kuluneista vuosista. Kappale kertoo kahden taiteilijan ammatillisen yhteistyön päättymisestä, mitään romanttista suhdetta Partonin ja Wagonerin välillä ei nimittäin ollut.
Parton levytti kappaleen uudelleen vuonna 1982, jolloin hän esitti sen myös elokuvassa Texasin paras pikku porttola.
Rocklaulaja Linda Ronstadt levytti kappaleen vuonna 1975, ja se julkaistiin hänen albumillaan Prisoner in Disguise. Albumi ei ollut mikään arvostelumenestys, mutta eräs kriitikko vuodatti ihastustaan Ronstadtin versiolle ”I Will Always Love You” -kappaleesta kirjoittaen Ronstadtin esityksen olevan ”upea, täyteläinen ja intensiivinen”, ja levyn muutaman huippuesityksen takia se kannattaa ostaa. Myös Bodyguardin miespääosan esittäjä Kevin Costner ihastui Ronstadtin tulkintaan.
Elokuvaan
Alun perin Bodyguardin loppuun oli ajateltu uuttaa versiota Jimmy Ruffinin laulamasta kappaleesta ”What Becomes of the Brokenhearted”. Kävi kuitenkin ilmi, että se oli päätynyt vuoden 1991 elokuvaan Paistetut vihreät tomaatit eikä sitä voisi käyttää. Kevin Costner toi Whitney Houstonille kuunneltavaksi Ronstadtin levytyksen Partonin kappaleesta. Houstonkin ihastui kappaleeseen ja päätti, että se sovitetaan elokuvaan soulballadiksi. Costner on kertonut haastattelussa, että Houstonin levy-yhtiön johtajat eivät olleet järin innostuneita kappalevalinnasta. Outona pidettiin myös Costnerin vaatimusta, että kappaleen alku tulee esittää a cappella eli ilman soitinsäestystä. Costner piti kiinni kannastaan, ja niinpä Whitney Houston laulaa Bodyguardin loppukohtauksessa ”I Will Always Love Youn”, ja ensimmäiset 46 sekuntia siitä ilman säestystä. Houston teki itse asiassa kaksi versiota laulusta – toisen elokuvaan ja toisen soundtrack-levylle.
Isonakkeli
Isonakkeli (Sitta magna) on nakkelien heimoon kuuluva varpuslintu.
Levinneisyys
Isonakkelia tavataan Kiinan lounaisosissa, Myanmarin keski- ja itäosissa ja Thaimaan luoteisosissa. Isonakkelin kokonaispopulaatioksi on karkeasti arvioitu 1 500–3 800 yksilöä. Laji on luokiteltu erittäin uhanalaiseksi, koska sen populaatio on hyvin pieni ja pienenemässä elinympäristöjen tuhoutumisen vuoksi.
Tuulipuisto
thumb|[[Royd Moorin tuulipuisto Englannissa.]] thumb|[[Riutunkarin tuulivoimapuisto Oulunsalossa muodostuu kuudesta tuulivoimalasta.]] Tuulipuisto on joukko tuuliturbiineja, jotka sijaitsevat samalla alueella. Suuressa tuulipuistossa voi olla satoja yksittäisiä tuuliturbiineja. Tuulipuisto voi sijaita merelläkin. Suomessa on useita tuulipuistoja, esimerkiksi Kemin tuulipuisto, jossa on kymmenen tuuliturbiinia.
Roscoen tuulipuisto Texasissa Yhdysvalloissa on maailman suurin mantereella sijaitseva tuulipuisto. Thanetin tuulipuisto Pohjanmerellä Kentin edustalla Englannin rannikolla on maailman suurin merituulipuisto.
Tuulipuiston tuulivoimaloiden välinen etäisyys riippuu turbiinin lapojen pituudesta. Kahden megawatin tuulivoimaloilla ja 80 metrin roottorin halkaisijalla, etäisyyksien tulee olla 400–500 metriä. Peukalosääntö on että etäisyyksien tulee olla noin seitsemän kertaa roottorin halkaisija. Tyypillisesti Suomen olosuhteissa tuulivoimaloiden välimatka on 500–600 metriä.
Lincolnin piirikunta (Wyoming)
Lincolnin piirikunta on Yhdysvaltojen Wyomingin osavaltiossa sijaitseva piirikunta. Sen väkiluku oli 19 434 vuonna 2018 ja sen pinta-ala on 10 606 neliökilometriä. Piirikunnan hallintokeskus on Kemmerer.
Piirikunta perustettiin 21. helmikuuta 1911 ja se on saanut nimensä presidentti Abraham Lincolnilta.
Asukkaat
Piirikunnan asukkaista 92,5 prosenttia on valkoisia ja 4,48 prosenttia latinalaisamerikkalaisia. 4,08 prosenttia puhuu muita kieliä kuin englantia. 98,7 prosenttia asukkaista on Yhdysvaltain kansalaisia. Piirikunnan väestön keski-ikä on 39,1 vuotta.
Stefano Mancinelli
Stefano Mancinelli (s. 17. maaliskuuta 1983, Chieti) on italialainen koripalloilija, joka edustaa Fortitudo Bolognaa.
Seurajoukkue
Mancinelli aloitti koripallon pelaamisen Pallacanestro Chietin juniorijoukkueissa, joissa hän pelasi aina vuoteen 1999 saakka. Kaudeksi 1999–2000 hän siirtyi pelaamaan Fortitudo Bolognan juniorijoukkueihin, joista hän nousi edustusjoukkueeseen seuraavana vuonna. Kaudella 2003–2004 Mancivelli johdatti joukkueensa Euroliigan finaaliin, jossa Fortitudo hävisi Maccabi Tel Aviville. Hän voitti joukkueensa kanssa Italian mestaruuden kaudella 2004–2005. Kauden jälkeen Gianluca Basile vaihtoi seuraa, jolloin Mancinellista tuli joukkueen kapteeni. Kausi 2008–2009 päättyi seuralta putoamiseen ja Mancinelli joutui lähtemään talousvaikeuksiin joutuneesta seurasta. Tämän jälkeen kolme NBA-seuraa osoitti kiinnostuksensa Mancinelliin. Uusi seura löytyi kuitenkin Italiasta, kun hän siirtyi Olimpia Milanoon kaksivuotisella sopimuksella.
Maajoukkue
Mancinelli on kuulunut maansa alle 18- ja 20-vuotiaiden maajoukkueisiin. Vuodesta 2005 lähtien hän on kuulunut Italian maajoukkueeseen. Mancinelli oli mukana vuosien 2005 ja 2007 EM-kisoissa, sekä vuoden 2006 MM-kisoissa. Elokuussa 2009 hän sai aikaan joukkotappelun harjoitusmaaottelussa Kanadaa vastaan. Vuoden 2011 kisoissa Mancinelli teki 6,8 pistettä ottelua kohden ja toimi maajoukkueen kapteenina.
Fahrenheit-asteikko
thumb|[[Celsiusaste|Celsius- ja Fahrenheit-asteikon vertailua.]] Fahrenheit-asteikko (yksikön tunnus °F ) on saksalaissyntyisen hollantilaisen fyysikon Gabriel Fahrenheitin vuonna 1724 esittelemä lämpötila-asteikko. Asteikko on empiirinen asteikko, jonka kaksi referenssipistettä ovat veden jäätymispiste ja ihmisen ruumiinlämpö. Näille pisteille Fahrenheit antoi lämpötilat 32 °F ja 96 °F. Koska lämpötilat mitataan lämpötilan 0 °F suhteen, kutsutaan sitä suhteelliseksi asteikoksi. Mittausteknisesti sen asteikko on välimatka-asteikko, jossa termodynaamisia laskelmia voi tehdä ainoastaan lämpötilaerojen avulla.
Asteikko on ollut varsin suosittu, mutta se on syrjäytynyt Celsius-asteikon tieltä. Fahrenheit-asteikko on edelleen yleisessä käytössä Yhdysvalloissa, Palaussa, Mikronesian liittovaltiossa, Marshallinsaarilla, Bahamalla, Belizessä ja Caymansaarilla. Sitä käytetään Celsius-asteikon rinnalla Australiassa, Britanniassa ja Uudessa-Seelannissa.
Historiaa
thumb|150px|[[Gabriel Fahrenheit.]] Saksalainen Gabriel Fahrenheit jäi 15-vuotiaana orvoksi, minkä jälkeen hänet lähetettiin Amsterdamiin käymään koulunsa loppuun. Kiinnostuttuaan meteorologiasta ja lämpömittareiden valmistamisesta hän vieraili lasimestareiden luona Berliinissä ja Dresdenissä oppiakseen lasiputkien valmistuksen. Hän valmisti ilmeisesti ensimmäiset alkoholia käyttävät meteorologiset lämpömittarinsa vuonna 1706. Ensimmäisessä mallissaan hän käytti asteikkona ”Firenzen lämpömittarin” asteikkoa, jossa tuleva 0 °F oli −90 astetta, veden sulamispiste oli −30 astetta ja ruumiinlämpö +90 astetta. Hänestä tuli myöhemmin kuuluisa ja arvostettu lämpömittarien valmistaja, kun hänen elohopeamittarinsa osoittautuivat parhaimmiksi. Ensimmäinen elohopeamittari julkaistiin 1714.